Neuvoston asetus (ETY) N:o 2766/75, annettu 29 päivänä lokakuuta 1975, niiden tuotteiden luettelosta, joille sulkuhinta vahvistetaan, ja säännöistä teurastetun sian sulkuhinnan vahvistamiseksi



Virallinen lehti nro L 282 , 01/11/1975 s. 0025 - 0028

Suomenk. erityispainos Alue 3 Nide 6 s. 0185

Kreikank. erityispainos: Luku 03 Nide 14 s. 0025

Ruotsink. erityispainos Alue 3 Nide 6 s. 0185

Espanjank. erityispainos: Luku 03 Nide 9 s. 0105

Portugalink. erityispainos: Luku 03 Nide 9 s. 0105



NEUVOSTON ASETUS (ETY) N:o 2766/75, annettu 29 päivänä lokakuuta 1975, niiden tuotteiden luettelosta, joille sulkuhinta vahvistetaan, ja säännöistä teurastetun sian sulkuhinnan vahvistamiseksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) ja erityisesti sen 12 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 2759/75 1 artiklassa tarkoitettujen tuotteiden osalta, teurastettua sikaa lukuun ottamatta, vahvistetaan sulkuhinta mainitun asetuksen 12 artiklan mukaisesti ainoastaan tietyille tuotteille, joiden sulkuhinnat on johdettava teurastetun sian sulkuhinnasta; sulkuhintajärjestelmä täyttää tarkoituksensa vain siinä tapauksessa, että kaikille yhteen tariffinimikkeeseen kuuluville tuotteille voidaan määrittää riittävän edustava tarjoushinta; tietyille tuotteille, jotka valmistetaan erilaisista paloista ja eri menetelmiä käyttäen ja jotka tästä syystä ovat kaupan laajana laatuvalikoimana, tämä määrittely ei aina ole mahdollista; tästä syystä olisi jätettävä sulkuhinta tällä hetkellä vahvistamatta näille tuotteille; asetuksen (ETY) N:o 2759/75 12 artiklan mukaisesti teurastetun sian sulkuhinta koostuu kolmesta tekijästä: - määrästä, joka vastaa sen rehuviljamäärän maailmanmarkkina-arvoa, joka edustaa kolmansissa maissa yhden sianlihakilon tuottamiseen tarvittavaa rehumäärää, - kiinteästä määrästä, joka edustaa lisäkustannuksia rehuviljan arvoon nähden muiden rehujen kuin rehuviljan osalta ja jotka tarvitaan yhden sianlihakilon tuottamiseen, - kiinteästä määrästä, joka edustaa yleisiä tuotanto- ja kaupan pitämisen kustannuksia, tämä rehuviljamäärä olisi vahvistettava jalostuskertoimella 1 : 5,46; tämä kerroin saadaan kertomalla porsaan tuotantoon ja lihottamiseen tarvittavien rehujen yhteismäärä, joka sisältää keskimäärin noin 15 prosenttia muuta rehua kuin viljaa, kertoimella 1,3, joka ilmaisee elävän sikakilon ja teurastetun sikakilon hintojen välistä suhdetta, olisi otettava maailmanmarkkinoilla edustavaksi rehuviljamääräksi viljasekoitus, jonka koostumus on seuraava: ohraa 40 prosenttia maissia 35 prosenttia kauraa 25 prosenttia; rehuviljojen hinnan laskemiseksi ja koostumuksen vuoksi on tarpeen, että sen maailmanmarkkinahinta on sama kuin kunkin kyseisen viljalajin hintojen keskiarvo painotettuna mainitun koostumuksen mukaisella osuudella, kunkin kyseisen viljalajin hinnan laskemiseksi olisi käytettävä kunkin kyseisen viljalajin hinnan aritmeettista keskiarvoa asetuksen (ETY) N:o 2759/75 12 artiklan 2 kohdan toisessa alakohdassa tarkoitettuna aikana, ja tätä keskiarvoa olisi korotettava 0,475 laskentayksiköllä 100:aa viljakiloa kohti käyttöpaikalle kuljettamisesta ja rehuksi jalostamiseksi aiheutuvien kustannusten huomioon ottamiseksi, rehuviljamäärään ei sisälly proteiinin, kivennäissuolojen ja vitamiinien lisäarvoa; maailmanmarkkinoilta viime vuosina saatujen kokemusten perusteella tämän lisäarvon voidaan arvioida olevan yleensä 15 prosenttia rehuviljanmäärän arvosta; tämän vuoksi olisi korotettava tarkoitetun rehumäärän arvoa tällä prosenttimäärällä, käytettävissä olevien tietojen perusteella voidaan eläinlääkintä-, sisäruokinta- ja työkustannusten arvioida olevan maailmanmarkkinoilla 15,63 laskentayksikköä 100:aa teurastettua sikakiloa kohti ja vakuutus-, kuljetus- ja kaupan pitämisen rajakustannusten olevan maailmanmarkkinoilla 4,37 laskentayksikköä 100:aa teurastettua sikakiloa kohti; tämän vuoksi olisi korotettava rehuviljamäärän arvoa 20 laskentayksiköllä 100:aa teurastettua sikakiloa kohti, vahvistettaessa sulkuhinnat, jotka ovat voimassa 1 päivästä marraskuuta, 1 päivästä helmikuuta ja 1 päivästä toukokuuta, rehuviljan maailmanmarkkinahintojen kehitys otetaan huomioon ainoastaan, jos kyseisen rehuviljamäärän arvossa ilmenee vähimmäismuutos suhteessa arvoon, jota on käytetty edellisen vuosineljänneksen sulkuhintaa laskettaessa, ja kolmea prosenttia pienempi muutos ei vaikuta havaittavasti sian ruokintakustannuksiin; vähimmäismuutokseksi olisi vahvistettava kolme prosenttia, ON ANTANUT TÄMÄN ASETUKSEN: 1 artikla Kesyn sian lihan, ruhoina tai puoliruhoina, tuoreena, jäähdytettynä, jäädytettynä, suolattuna tai suolaliuoksessa, myös ilman päätä, raajoja tai kylkirasvaa (yhteisen tullitariffin alanimikkeet 02.01 A III a 1 ja 02.06 B 1 a 1) lisäksi vahvistetaan sulkuhinnat seuraaville tuotteille: >TAULUKON PAIKKA> 2 artikla 1. Asetuksen (ETY) N:o 2759/75 12 artiklan 2 kohdan a alakohdassa tarkoitettu rehuviljamäärän arvo on sama kuin sellaisen 5,46 kilon suuruisen rehuviljamäärän arvo, jonka koostumus on seuraava: ohraa 40 prosenttia maissia 35 prosenttia kauraa 25 prosenttia. 2. Tämän rehuviljamäärän hinta on yhtä suuri kuin kunkin tähän määrään sisältyvän kiloina ilmoitettujen edellä 1 kohdassa olevan prosenttijakauman mukaisesti painotettujen hintojen keskiarvo kerrottuna luvulla 5,46. 3. Kunkin viljalajin hinta on yhtä suuri kuin tälle viljalajille asetuksen (ETY) N:o 2759/75 12 artiklan 2 kohdan toisessa alakohdassa säädetylle kuuden kuukauden jaksolle ilmoitettu cif-hinta kerrottuna 0,475 laskentayksiköllä 100:aa viljakiloa kohti. 3 artikla 1. Asetuksen (ETY) N:o 2759/75 12 artiklan 2 kohdan b alakohdassa tarkoitettu kiinteä määrä on 15 prosenttia 2 artiklassa tarkoitetusta hinnasta. 2. Asetuksen (ETY) N:o 2759/75 12 artiklan 2 kohdan c alakohdassa tarkoitettu kiinteä määrä on 20 laskentayksikköä 100:aa teurastettua sikakiloa kohti. 4 artikla Asetuksen (ETY) N:o 2759/75 12 artiklan 2 kohdan viimeisessä alakohdassa tarkoitettu vähimmäismuutos on kolme prosenttia. 5 artikla 1. Kumotaan niiden tuotteiden luettelosta, joille sulkuhinta vahvistetaan, ja säännöistä teurastetun sian sulkuhinnan vahvistamiseksi 13 päivänä kesäkuuta 1967 annettu neuvoston asetus N:o 134/67/ETY(2), sellaisena kuin se on viimeksi muutettuna asetuksella (ETY) N:o 3158/73(3). 2. Viittauksia 1 kohdan mukaisesti kumottuun asetukseen pidetään viittauksina tähän asetukseen. 6 artikla Tämä asetus tulee voimaan 1 päivänä marraskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1975. Neuvoston puolesta Puheenjohtaja G. MARCORA (1) EYVL N:o L 282, 1.11.1975, s. 1 (2) EYVL N:o 120, 21.6.1967, s. 2367/67 (3) EYVL N:o L 322, 23.11.1973, s. 1